DEĊIŻJONI TAL-KUMMISSJONI
ta' l-24 ta' Awwissu 2006
rigward il-kontribuzzjoni finanzjarja tal-Komunità għall-qerda tal-madra ta' Newcastle d-Danimarka fl-2005
(innotifikata taħt dokument numru C(2006) 3805)
(It-test bid-Daniż biss huwa awtentiku)
(2006/579/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-deċiżjoni tal-Kunsill 90/424/KEE tas-26 ta' Ġunju 1990 dwar ċerti spejjeż fil-qasam veterinarju (1), u, b'mod partikolari, l-Artikolu 3 u l-Artikolu 4 tagħha,
Billi:
(1)
Sabiex tikkontribwixxi għall-qerda tal-marda ta' Newcastle fl-iqsar żmien, il-Komunità għandha l-possibbiltà li tikkontribwixxi finanzjarjament għall-ispejjeż eliġibbli mġarrba mill-Istat Membri, fil-kondizzjonijiet stipulati mill-Artikolu 4(2) tad-Deċiżjoni 90/424/KEE.
(2)
Il-kontribuzzjoni finanzjarja tal-Komunità fil-qafas tal-miżuri ta' urġenza tal-ġlieda kontra l-marda ta' Newcastle hi suġġetta għar-regoli ffissati mir-Regolament tal-Kummissjoni (KE) Nru 349/2005 tat-28 ta' Frar 2005 (2) li jistabbilixxi r-regoli li għandhom x'jaqsmu mal-finazjament Komunitarju ta' l-intervenzjonijiet ta' urġenza u tal-ġlieda kontra ċertu mard ta' l-annimali msemmija fid-Deċiżjoni tal-Kunsill 90/424/KEE.
(3)
Ċentri għall-marda ta' Newcastle feġġew fid-Danimarka fl-2005. Il-feġġ ta' din il-marda jista' jirrappreżenta periklu serju għall-popolazzjoni tal-bhejjem tal-Komunità.
(4)
Fl-24 ta' April 2006, id-Danimarka ppreżentat l-aħħar stima approssimativa ta' l-infiq li ġġarrbu minħabba l-qerda tal-marda.
(5)
L-awtoritajiet Daniżi ssodisfaw bis-sħiħ l-obbligi tekniċi u amministrattivi tagħhom stipulati fl-Artikolu 3 tad-Deċiżjoni 90/424/KEE u l-Artikolu 6 tar-Regolament (KE) Nru 349/2005.
(6)
Il-ħlas tal-kontribuzzjoni finanzjarja mill-Komunità għandu jkun suġġett għall-kundizzjoni li l-azzjonijiet ippjanati fil-fatt twettqu u li l-awtoritajiet jipprovdu l-informazzjoni kollha meħtieġa fiż-żmien stipulat.
(7)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali.
ADOTTAT DIN ID-DECIZJONI:
L-ewwel Artikolu
Għoti ta' kontribuzzjoni finanzjarja tal-Komunità lid-Danimarka
1. Id-Danimarka tista' tikseb kontribuzzjoni finanzjarja tal-Komunità għall-ispejjeż li ġġarrbu fil-qafas tal-miżuri ta' urġenza fil-ġlieda kontra l-madra ta' Newcastle fl-2005.
2. Il-kontribuzzjoni finanzjarja tal-Komunità tirrapreżenta 50 % ta' l-ispejjeż eliġibbli għall-finanzjament Komunitarju. Dawn jitħallsu bil-kondizzjonijiet stipulati fir-Regolament (KE) Nru 349/2005.
Artikolu 2
Id-Destinatarju
Din id-Deċiżjoni hija indirizzata lir-Renju tad-Danimarka.
Magħmul fi Brussell, nhar l-24 ta' Awwissu 2006.